Micro Four Thirds
Micro Four Thirds -standardin mukaiset kamerat

Standardin mukaisia kameroita ovat valmistaneet Olympus ja Panasonic sekä kesäkuusta 2014 lähtien Kodak. Ensimmäinen Micro Four Thirds -kamera oli Panasonicin G1, jonka myynti Japanissa alkoi lokakuussa 2008. Huhtikuussa 2009 Panasonic julkisti teräväpiirtovideota tukevan GH1-kameran.
Olympuksen Pen-mallit muistuttavat ulkonäöltään mittaetsinkameraa, kun taas OM-D-sarjan kamerat muistuttavat Olympuksen 1970-luvun OM-järjestelmäkameroita. Edellisissä ei ole kiinteää etsintä. Panasonicin kameroista GF-sarjan kamerat ovat pieniä, ja etsin on lisävaruste kuten Olympuksen uudemmissa kameroissa (GF3:een ei ole etsintä saatavilla ollenkaan.) G-malleissa on korkealaatuinen elektroninen etsin vakiona, ja ne ovat ulkonäöltään lähimpänä perinteisiä järjestelmäkameroita. GH-mallit poikkeavat G-malleista paremman kennon ja erinomaisten video-ominaisuuksien suhteen. Helmikuussa 2014 julkistettu GH4-kamera tuottaa Ultra HD-videota.
Panasonicin GX-sarjan GX7 on jatkoa GF1- ja GX1-kameroille, laajennettuna sisäänrakennetulla etsimellä. GM1 ja GM5 ovat kooltaan erittäin pieniä, ja erityisesti niille suunnitellut objektiivit, esim. 12–32 mm, ovat poikkeuksellisen pieniä.
| nimi | kenno | paino | julkistettu | kommentti |
| --- | --- | --- | --- | --- |
| Panasonic Lumix DMC-G1 | 12.0 Mp | 385 g | lokakuu 2008 | ei videota |
| Panasonic Lumix DMC-GH1 | 12.0 Mp | 385 g | huhtikuu 2009 | kuvakoot 4000x3000, 4128 x 2752, 4352 x 2448, 2992 x 2992 |
| Olympus PEN E-P1 | 12.0 Mp | 331 g | heinäkuu 2009 | ei etsintä |
| Panasonic Lumix DMC-GF1 | 12.0 Mp | 285 g | syyskuu 2009 | elektroninen etsin lisävaruste |
| Olympus PEN E-P2 | 12.0 Mp | 335 g | marraskuu 2009 | elektroninen etsin lisävaruste |
| Olympus PEN E-PL1 | 12.0 Mp | 334 g | helmikuu 2010  | elektroninen etsin lisävaruste |
| Panasonic Lumix DMC-G10 | 12.0 Mp | 388 g | maaliskuu 2010 |  |
| Panasonic Lumix DMC-G2 | 12.0 Mp | 428 g | maaliskuu 2010 |  |
| Panasonic Lumix DMC-GH2 | 16.0 Mp | 442 g | syyskuu 2010 | kuvakoot 4608 x 3456, 4752 x 3168, 4976 x 2800, 3456 x 3456 |
| Panasonic Lumix DMC-GF2 | 12.0 Mp | 310 g | marraskuu 2010 | elektroninen etsin lisävaruste |
| Olympus PEN E-PL2 | 12.3 Mp |  | tammikuu 2011 |  |
| Panasonic Lumix DMC-G3 | 16.0 Mp | 336 g | toukokuu 2011 |  |
| Panasonic Lumix DMC-GF3 | 12.0 Mp | 264 g | kesäkuu 2011 | ei etsintä |
| Olympus PEN E-P3 | 12.0 Mp | 369 g | kesäkuu 2011 | elektroninen etsin lisävaruste |
| Olympus PEN E-PL3 | 12.2 Mp | 313 g | kesäkuu 2011 | elektroninen etsin lisävaruste |
| Olympus PEN E-PM1 | 12.2 Mp | 263 g | kesäkuu 2011 | elektroninen etsin lisävaruste |
| Panasonic Lumix DMC-GX1 | 16.0 Mp | 318 g | marraskuu 2011 | elektroninen etsin lisävaruste |
| Olympus OM-D E-M5 | 16.1 Mp | 425 g | helmikuu 2012 |  |
| Panasonic Lumix DMC-G5 | 16.1 Mp | 396 g | heinäkuu 2012 |  |
| Panasonic Lumix DMC-GH3 | 16.0 Mp | 550 g | syyskuu 2012 |  |
| Olympus PEN E-PL5 | 16.1 Mp | 325 g | syyskuu 2012 | elektroninen etsin lisävaruste |
| Olympus PEN E-PM2 | 16.1 Mp | 269 g | syyskuu 2012 | elektroninen etsin lisävaruste |
| Panasonic Lumix DMC-G6 | 16.0 Mp | 390 g | huhtikuu 2013 |  |
| Panasonic Lumix DMC-GX7 | 16.0 Mp | 402 g | elokuu 2013 |  |
| Olympus OM-D E-M1 | 16.0 Mp | 497 g | syyskuu 2013 | sekä vaihe- että kontrastitarkennus |
| Panasonic Lumix DMC-GM1 | 16.0 Mp | 274 g | lokakuu 2013 |  |
| Olympus OM-D E-M10 | 16.0 Mp | 396 g | tammikuu 2014 |  |
| Panasonic Lumix DMC-GH4 | 16.0 Mp | 560 g | helmikuu 2014 | Ultra HD videoresoluutiolla 4096 x 2160 |
| Kodak Pixpro S-1 | 16.0 Mp | 290 g | kesäkuu 2014 |  |
| Olympus OM-D E-M5 II | 16.1 Mp | 469 g | helmikuu 2015 | kennosiirtymätilassa 40 Mp ja 63.7 Mp |
| Panasonic Lumix DMC-G7 | 16.0 Mp | 410 g | toukokuu 2015 | Ultra HD videoresoluutiolla 3840 x 2160 |
| Panasonic Lumix DMC-GX8 | 20.0 Mp | 487 g | heinäkuu 2015 | Ultra HD videoresoluutiolla 3840 x 2160 |
| Olympus OM-D E-M10 Mark II | 16.0 Mp | 390 g | elokuu 2015 |  |
| Panasonic Lumix DMC-GX80/85 | 16.0 Mp | 426 g | huhtikuu 2016 |  |
| YI M1 | 20.0 Mp | 281 g | syyskuu 2016 | ei etsintä |
| Panasonic Lumix DMC-G80/85 | 16.0 Mp | 453 g | syyskuu 2016 |  |
| Olympus OM-D E-M1 Mark II | 20.0 Mp | 574 g | marraskuu 2016 | sekä vaihe- että kontrastitarkennus |
| Panasonic Lumix DMC-GH5 | 20.0 Mp | 725 g | tammikuu 2017 | Ultra HD videoresoluutiolla 4096 x 2160, 59.95 kuvaa sekunnissa |
| Panasonic Lumix DMC-G9 | 20.0 Mp | 658 g | marraskuu 2017 | Ultra HD videoresoluutiolla 4096 x 2160, 59.95 kuvaa sekunnissa |
| Panasonic Lumix DMC-GX9 | 20.0 Mp | 407 g | helmikuu 2018 | Ultra HD videoresoluutiolla 4096 x 2160, 30 kuvaa sekunnissa |

Vuonna 2009 Micro Four Thirds -kameroilla oli 11,9 prosentin markkinaosuus järjestelmäkameroissa Japanissa . 2010 osuus nousi 15 prosenttiin . 2011 osuus nousi edelleen yli 18,9 prosenttiin, mikä on jo hyvin lähellä perinteisten järjestelmäkameravalmistajien Nikonin (22,5 %) ja Canonin (27 %) osuuksia.. Muualla maailmassa peilittömien järjestelmäkameroiden osuus on ollut yleensä Japania pienempi.
Vuonna 2010 Panasonic julkisti ensimmäisen Micro Four Thirds -standardikiinnitystä käyttävän videokameran Panasonic AG-AF100 (joulukuu 2010).